Document ID: 32009R0179

REGULAMENTUL (CE) NR. 179/2009 AL CONSILIULUI
din 5 martie 2009
de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful vamal comun
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
Regulamentul (CE) nr. 301/2007 al Consiliului din 19 martie 2007 de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful vamal comun (1) a suspendat integral, pentru o perioadă de doi ani, taxele autonome din cadrul Tarifului vamal comun pentru monitoarele care folosesc tehnologia ecranului cu cristale lichide, cu o diagonală a ecranului de maximum 48,5 cm și un raport de aspect al ecranului de 4:3 sau 5:4 și clasificabile la codul NC 8528 59 90.
(2)
Această măsură de suspendare a expirat la 31 decembrie 2008.
(3)
Din motive legate de interesul consumatorilor, pentru a asigura dezvoltarea rațională a producției și o creștere a consumului la nivel comunitar și pentru a promova comerțul între statele membre și țările terțe, extinderea cu doi ani, începând de la 1 ianuarie 2009, a măsurii actuale de suspendare a taxelor autonome, precum și mărirea la 55,9 cm (22 inchi) a diagonalei ecranului și adăugarea raporturilor de aspect suplimentare de 1:1 și 16:10 ar fi benefice pentru Comunitate.
(4)
Din aceleași motive, ar fi benefic pentru Comunitate să se prevadă și o suspendare pentru doi ani, începând de la 1 ianuarie 2009, pentru monitoarele alb/negru sau alte monitoare monocrome cu o diagonală a ecranului de maximum 77,5 cm (30,5 inchi) și cu aceleași raporturi de aspect ca și monitoarele color.
(5)
Prin urmare, Regulamentul (CEE) nr. 2658/87 al Consiliului (2) ar trebui modificat în consecință.
(6)
Deoarece suspendările prevăzute în prezentul regulament reprezintă o prelungire a suspendărilor introduse prin Regulamentul (CE) nr. 301/2007 care a expirat la 31 decembrie 2008 și dat fiind că o întrerupere a regimului tarifar al monitoarelor vizate de aceste suspendări nu este benefică pentru Comunitate, prezentul regulament ar trebui să se aplice de la 1 ianuarie 2009,
ADOPTĂ PREZENTUL REGULAMENT:
Articolul 1
Regulamentul (CEE) nr. 2658/87 se modifică după cum urmează:
1.
În partea a doua secțiunea XVI capitolul 85 din anexa I, textul din coloana 3 pentru codul NC 8528 59 10 se înlocuiește cu următorul text:
„14 (3)
2.
În partea a doua secțiunea XVI capitolul 85 din anexa I, textul din coloana 3 pentru codul NC 8528 59 90 se înlocuiește cu următorul text:
„14 (4)
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2009.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 martie 2009.

Labels: 12
3